Black Country Communion

Οι Black Country Communion ήταν Βρετανό-Αμερικανικό χαρντ ροκ συγκρότημα, το οποίο δημιουργήθηκε το 2009 στο Λος Άντζελες από τον μπασίστα και τραγουδιστή Γκλεν Χιούζ (Deep Purple, Black Sabbath, κ.α.), τον κιθαρίστα και τραγουδιστή Τζο Μποναμάσα, τον κιμπορντίστα Ντέρεκ Σέρινιαν (Dream Theater) και το ντράμερ Τζέισον Μπόναμ (Led Zeppelin, UFO).
Το συγκρότημα διαλύθηκε τον Μάρτιο του 2013 μετά την αποχώρηση του Τζο Μποναμάσα.

Βιογραφία
Ο Γκλεν Χιουζ γνώρισε τον Τζο Μποναμάσα στο "NAMM Show" το 2009, όπου βρέθηκαν μαζί πάνω στη σκηνή και αποφάσισαν να σχηματίσουν ένα νέο συγκρότημα.Black Country Communion (Glenn Hughes) Τα τύμπανα του νεοσύστατου σχήματος ανέλαβε ο Τζέισον Μπόναμ, με τον οποίο είχε συνεργαστεί ο Μποναμάσα γι τον προσωπικό του δίσκο με τίτλο "You & Me", το 2006, ενώ η σύνθεση των Black Country Communion ολοκληρώθηκε με την προσθήκη του πρώην κιμπορντίστα των Dream Theater, Ντέρεκ Σέρινιαν. Το όνομα του συγκροτήματος προέρχεται από την περιοχή της δυτικής Αγγλίας στην οποία μεγάλωσαν ο Χιουζ και ο Μπόναμ.
Η πρώτη τους ζωντανή εμφάνιση ήταν κατά το encore της συναυλίας του Μποναμάσα με το προσωπικό του σχήμα στις 17 Μαρτίου 2010, όταν ανέβηκαν στη σκηνή ο Χιουζ, ο Σέρινιαν και ο Μπόναμ και έπαιξαν το τραγούδι "One Last Soul" και το "Burn" των Deep Purple.HUGHES, BONHAM, BONAMASSA, SHERINIAN Supergroup Names Itself BLACK COUNTRY COMMUNION
200px|left|thumb|Οι Χιουζ και Μπόναμ το 2011
Ο πρώτος δίσκος του συγκροτήματος ηχογραφήθηκε στα "Shangri-La Studios" του Λος Άντζελες κατά τους πρώτους μήνες του 2010 και κυκλοφόρησε μέσω της "Mascot Music" στην Ευρώπη και της " J&R Adventures" στη Βόρεια Αμερική, στις 20 Σεπτεμβρίου 2010.BLACK COUNTRY COMMUNION: Debut Album Details Revealed Την ημέρα της κυκλοφορίας του άλμπουμ, το συγκρότημα έδωσε την πρώτη του επίσημη συναυλία στα "John Henry Rehearsal Studios", σε χώρο όπου το κοινό δεν μπορούσε να ξεπεράσει τα εκατό άτομα.BLACK COUNTRY COMMUNION Plays First Official Gig In London: Video Footage, Review Available Το άλμπουμ σκαφάλωσε στο # 13 των βρετανικών τσαρτ και το # 54 του Billboard στις Ηνωμένες Πολιτείες. Παρ' όλα αυτά, οι Black Country Communion δεν περιόδευσαν για την προώθηση του δίσκου, παίζοντας μόνο δύο συναυλίες στα τέλη του 2010 στο "Wolverhampton Civic Hall" του Γουλβερχάμπτον και το "Shepherds Bush Empire" του Λονδίνου.BLACK COUNTRY COMMUNION: Two U.K. Shows Announced
Οι ηχογραφήσεις του δεύτερου τους δίσκου ξεκίνησαν τον Ιανουάριο του 2011 και στο διάστημα εκείνο ανακοινώθηκε ότι η επίσημη κυκλοφορία του άλμπουμ θα γινόταν τον Ιούνιο εκείνης της χρονιάς.JASON BONHAM Says BLACK COUNTRY COMMUNION Will Begin Work On Second Album In JanuaryBLACK COUNTRY COMMUNION To Release New Album In June Τον Μάρτιο του 2011, ανακοινώθηκε ότι ο τίτλος του άλμπουμ θα ήταν "Black Country Communion 2".BLACK COUNTRY COMMUNION: New Album Title, Release Date Announced Ο δίσκος κυκλοφόρησε στις 13 Ιουνίου του 2011, πουλώντας 8.000 αντίτυπα κατά την πρώτη εβδομάδα κυκλοφορίας του στις Ηνωμένες Πολιτείες και φθάνοντας στο # 71 του Billboard.BLACK COUNTRY COMMUNION: '2' First-Week Sales Revealed Επίσης, έφθασε στο # 23 στη Μεγάλη Βρετανία και μπήκε στο Top-10 στη Γερμανία.
200px|thumb|Ο Τζο Μποναμάσα το 2011
Για την προώθηση του δίσκου, οι Black Country Communion περιόδευσαν στην Ευρώπη το καλοκαίρι του 2011 με τους Michael Schenker Group να ανοίγουν τις εμφανίσεις τους.BLACK COUNTRY COMMUNION: More European Tour Dates Announced Επίσης, έδωσαν επτά συναυλίες επί αμερικανικού εδάφους, από τις 10 μέχρι τις 19 Ιουνίου.BLACK COUNTRY COMMUNION: More U.S. Dates Announced Ένα DVD από τις εμφανίσεις τους αυτές με τίτλο "Live Over Europe" κυκλοφόρησε στις 24 Οκτωβρίου 2011.BLACK COUNTRY COMMUNION: Complete 'Live Over Europe' DVD Details Revealed Το Νοέμβριο του 2011, το συγκρότημα κέρδισε το βραβείο "Breakthrough Act of the Year" από το περιοδικό "Classic Rock".
Στις αρχές του 2012, το συγκρότημα επέστρεψε στο στούντιο για την ηχογράφηση του τρίτου του δίσκου, ο οποίος κυκλοφόρησε στις 29 Οκτωβρίου 2012 στην Ευρώπη και την επόμενη ημέρα στην Αμερική.BLACK COUNTRY COMMUNION: Complete 'Afterglow' Album Details Revealed Η μόνη προγραμματισμένη ζωντανή εμφάνιση για την προώθηση του άλμπουμ ήταν στις 5 Ιανουαρίου 2013 στο "Wolverhampton Civic Hall", εμφάνιση η οποία ακυρώθηκε λόγω "απρόβλεπτων καταστάσεων".Black Country Communion cancel Wolverhampton Civic concert Σε δηλώσεις του, ο Χιουζ αμφέβαλε για το μέλλον του συγκροτήματος λόγω των υποχρεώσεων του Μποναμάσα με το προσωπικό του σχήμα. Ο Τζο Μποναμάσα δήλωσε ενοχλημένος από τη στάση του Χιουζ για τη συναυλία στο Γουλβερχάμπτον και γνωστοποίησε διαμάχες ανάμεσα στα μέλη του συγκροτήματος.
Στις 13 Μαρτίου 2013, ο κιθαρίστας ανακοίνωσε την αποχώρηση του από τους Black Country Communion. Δέκα ημέρες αργότερα, ο Χιουζ ανακοίνωσε τη διάλυση του σχήματος λόγω του ότι ο Μποναμάσα δεν θα επέτρεπε να συνεχίσουν χωρίς αυτόν.BLACK COUNTRY COMMUNION Is Officially 'Over,' Says GLENN HUGHES

Δισκογραφία
 Στούντιο άλμπουμ 
ΈτοςΆλμπουμΗΠΑΑμερικάνικα τσαρτΒρετανίαΒρετανικά τσαρτΓερμανίαΓερμανικά τσαρτΣουηδίαΣουηδικά τσαρτΝορβηγίαΝορβηγικά τσαρτΑυστρίαΑυστριακά τσαρτΕλβετίαΕλβετικά τσαρτΟλλανδίαΟλλανδικά τσαρτ 2010  Black Country Communion  54  13  15  19  -  50  54  32 2011  Black Country Communion 2  71  23  7  24  26  17  15  56 2012  Afterglow  48  29  9  18  24  19  44  322017BCCIV2024BCCV

 Ζωντανές ηχογραφήσεις 
 Live Over Europe (2012)

Παραπομπές

Πηγές

 Black Country Communion - Biography - Eventim
 Black Country Communion | Music Biography, Credits and Discography | Allmusic
 Black Country Communion - Spirit of Rock webzine

Κατηγορία:Hard rock συγκροτήματα από Καλιφόρνια
Κατηγορία:Αγγλικά hard rock συγκροτήματα
Κατηγορία:Μουσικά συγκροτήματα από το Λος Άντζελες